Члан 3.

После члана 3. додаје се члан 3а који гласи:

„3а

„Наставу и друге облике образовно васпитног рада из изборних програма може да изводи:

1) **Образовање за одрживи развој:**

**–** лица која испуњавају услове за извођење наставе из предмета Биологија, Географија, Хемија и Физика у складу са овим правилником и лица која испуњавају услове за извођење наставе из стручних предмета у стручним школама у подручју рада Економија, право и администрација (област Економија) у складу са правилником који прописује степен и врсту образовања наставника, стручних сарадника и помоћних наставника у стручним школама у подручју рада Економија, право и администрација.

2) **Примењене науке 1:**

**–** лица која испуњавају услове за извођење наставе из предмета Физика, Хемија, Биологија и Географија у складу са овим правилником.

3) **Појединац, група, друштво:**

**–** лица која испуњавају услове за извођење наставе из предмета Историја, Социологија, Психологија и Филозофија у складу са овим правилником и лица која испуњавају услове за педагога и психолога у складу са овим правилником.

4) **Здравље и спорт:**

**–** лица која испуњавају услове за извођење наставе из предмета Физичко васпитање, Психологија, Биологија у складу са овим правилником и лица која испуњавају услове за педагога и психолога у складу са овим правилником.

5) **Језик, медији и култура:**

**–** лица која испуњавају услове за извођење наставе из предмета Српски језик и књижевност, односно Матерњи језик и књижевност за припаднике националних мањина, Страни језик, Психологија и Социологија у складу са овим правилником.

6) **Уметност и дизајн:**

**–** лица која испуњавају услове за извођење наставе из предмета Ликовна култура, Музичка култура и Српски језик и књижевност, односно Матерњи језик и књижевност за припаднике националних мањина у складу са овим правилником.”.

Члан 4.

Овај правилник ступа на снагу осмог дана од дана објављивања у „Службеном гласнику Републике Србије - Просветном гласнику”.

Број, 110-00-244/208-04

У Београду, 27. јун 2018. године

МИНИСТАР

Младен Шарчевић